钦定古今图书集成/明伦汇编/官常典/第099卷 > 襄陵庄穆王冲秋
## 钦定古今图书集成/明伦汇编/官常典/第099卷 > 襄陵庄穆王冲秋

按《明外史韩宪王传》：“襄陵王冲秋，宪王第二子。忠孝
有至性。母病，吁北辰，刲股和药，病良已。及卒，终丧毁
瘠，每展墓，必率子孙躬畚锸培冢，先后玺书褒美者
六，卒谥庄穆。子范址服其教，敏学笃行。母荆罹危疾亦刲股肉和汤进之愈。其后五世同居，门内雍肃。嘉
靖十一年，赉以羊酒文币，韩诸王以襄陵家法为第”
一。王孙征鑖病卒，聘杜氏，未婚，父母谋改聘，杜不可，
愿归征鑖家，志操甚厉，诏赐旌表。
按《藩献记》：“襄陵庄穆王冲秋，韩宪王第二子也。孝友
笃至过人。母尝病甚，王吁北辰下刲股为药进焉，母
病顿愈。王尝愤边裔，凭陵华夏。”成化六年夏，上书请
率子婿首击贼，以报国自效，玺书褒予。成化十三年
薨，寿七十七。子范址嗣爵，是为《襄陵恭惠王》。恭惠亦
敏学笃行。《恭惠》之子《征钤》，是为《安穆王》。《安穆》之子偕
浰，是为《端和王》。《端和》之子旭橦，是为懿简王。自庄穆
至于懿简，五世同居。言必及义，雍雍肃肃，皆以孝友
相师。嘉靖十一年四月，上嘉其亲睦，遣书褒之，赉以
羊酒文币。